Projekts

LATVIJAS REPUBLIKAS MINISTRU KABINETS

2011.gada \_\_\_.\_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2004.gada 29.jūnija noteikumos Nr.571**

**"Ceļu satiksmes noteikumi"**

Izdoti saskaņā ar

Ceļu satiksmes likuma

3. panta otro daļu

Izdarīt Ministru kabineta 2004.gada 29.jūnija noteikumos Nr.571 "Ceļu satiksmes noteikumi" (Latvijas Vēstnesis, 2004, 103.nr., 2005, 100., 103.nr.; 2008, 26., 118., 178.nr., 2009, 132., 177.nr., 2010, 177.nr., 2011, 48.nr.) šādus grozījumus:

1.Papildināt 17.punktu ar teikumu šādā redakcijā:

„Šķērsot brauktuvi ar minēto inventāru atļauts ar ātrumu, kas nepārsniedz gājēju pārvietošanās ātrumu.”.

2. Papildināt 18.punktu aiz vārdiem „ārpus apdzīvotām vietām” ar vārdiem „kā arī apdzīvotās vietās”.

3. Izteikt 57.punktu šādā redakcijā:

„57. Luksofora signāls ar cilvēka siluetu, velosipēda simbolu vai cilvēka siluetu un velosipēda simbolu attiecas tikai uz gājējiem un velosipēdu vadītājiem. Šo noteikumu 224.punktā minētajā gadījumā, kad velosipēda vadītājs šķērso brauktuvi pa regulējamu gājēju pāreju, viņam jāievēro gājējiem paredzētā luksofora signāls. Zaļais signāls atļauj kustību, bet sarkanais - aizliedz.

4. Papildināt 70.punktu aiz vārdiem „satiksmes dalībnieki” ar vārdiem „un savlaicīgi”.

5. Aizstāt 75.punktā vārdu „laikus” ar vārdu „savlaicīgi”.

6. Papildināt 111.punkta pirmo teikumu ar tekstu šādā redakcijā:

„un specializētos tūristu transportlīdzekļus (izņemot pa ietvēm)”.

7. Izteikt 224.punktu šādā redakcijā:

„224. Velosipēdu un mopēdu vadītājiem pa ceļu atļauts braukt vienā rindā iespējami tuvāk brauktuves (braukšanas joslas) labajai malai. Tālāk uz brauktuves atļauts izbraukt, tikai lai apbrauktu, apsteigtu vai apdzītu vai ja braukšanai attiecīgajā virzienā ir iekārtota atsevišķa braukšanas josla, kā arī šo noteikumu 229.punktā minētajos gadījumos, lai nogrieztos pa kreisi vai apgrieztos braukšanai pretējā virzienā. Netraucējot gājējus un citus ceļu satiksmes dalībniekus atļauts braukt pa nomali, bet velosipēdu vadītājiem - arī pa ietvi, kā arī šķērsot brauktuvi pa regulējamām gājēju pārejām. Braucot pa ietvi velosipēda vadītājam jābrauc ar ātrumu, kas neapdraud ceļu satiksmes drošību, bet šķērsojot brauktuvi pa regulējamu gājēju pāreju - ar ātrumu, kas nepārsniedz gājēju pārvietošanās ātrumu, pie kam velosipēda vadītājam pirms gājēju pārejas šķērsošanas laicīgi jāsamazina braukšanas ātrums.”.

8. Izteikt 230.4.apakšpunktu šādā redakcijā:

„230.4. vest ar velosipēdu pasažierus, ja tas nav izgatavots speciāli šim nolūkam, izņemot bērnus ar aizsprādzētu aizsargķiveri vecumā līdz septiņiem gadiem, ja ir iekārtoti papildu sēdekļi un droši kāpšļi kāju atbalstam;”.

9. Izteikt 230.6.apakšpunktu šādā redakcijā:

„230.6. braukt ar velosipēdu pa ceļu, ja tam blakus atrodas velosipēdu ceļš.”.

10. Papildināt noteikumus ar 230.1punktu šādā redakcijā:

 „230.1 Velosipēdu, kas izgatavoti pasažieru pārvadāšanai un tiek izmantoti komercpakalpojumu sniegšanai, izmantošanas nosacījumus un kustības maršrutu, izvērtējot tā sabiedriskās nepieciešamības un drošības kritērijus, nosaka attiecīgā pašvaldība.”.

 11. Papildināt noteikumus ar 250.1 punktu šādā redakcijā:

250.1 Numura zīmēm jāatbilst attiecīgā transportlīdzekļa reģistrācijas dokumentiem. Numura zīmēm jābūt tīrām, stāvoša transportlīdzekļa numura zīmes simboliem skaidrā diennakts gaišajā laikā jābūt salasāmiem vismaz no 40m attāluma, bet skaidrā diennakts tumšajā laikā, kad iedegtas transportlīdzekļa ārējās apgaismes ierīces, - vismaz no 20m attāluma.”.

 Ministru prezidents V.Dombrovskis

 Satiksmes ministrs A.Ronis

 Iesniedzējs:

 Satiksmes ministrs A.Ronis

 Vīza:

 Valsts sekretārs A.Matīss

11.11.2011 10:50

469

Juris Teteris

67025725

Juris.Teteris@csdd.gov.lv